google/wiki40b huggingface dataset:
Maria Arshad (pelakon)

Kamariah Arshad atau lebih dikenali sebagai Maria Arshad merupakan seorang pelakon di Malaysia. Filem pertama lakonan beliau adalah Langit Tidak Selalu Cerah sebagai Rohana di samping aktres berkarisma dan berkaliber, Uji Rashid.
Beliau begitu menonjol pada pada era 1980-an, seangkatan dengan Noor Kumalasari, Rubiah Suparman dan Raja Noor Baizura.
Aura Dione

Kehidupan awal (1985–2006)

Aura Dione dilahirkan dengan nama Maria Joensen pada 21 Januari 1985 di Copenhagen, Denmark. Ibunya yang berketurunan Faroe dan Perancis manakala bapanya berketurunan Denmark dan Sepanyol telah mengenalkan beliau kepada dunia muzik, dan lagu pertama telah ditulis beliau ketika masih berusia seawal 8 tahun. Ibu bapanya adalah merupakan hipi dan belayar mengelilingi lautan dunia dengan beliau sebagai seorang kanak-kanak sehingga berusia 7 tahun dan diberi kediaman di Bornholm. Di sini, beliau telah memulakan persekolahan dan mendaftar sebagai seorang remaja di sekolah tinggi, tetapi selepas itu dia memilih untuk berpindah ke Australia di mana dia mendapat inspirasi dari orang Asli. Ini akhirnya menyebabkan terhasilnya lagu "Something From Nothing".

Columbine dan kejayaan antarabangsa (2007–2010)

Beliau memulakan kerjaya pada musim panas tahun 2007 dengan single "Something From Nothing", tetapi beliau juga telah mencapai kejayaan dengan trek "Song for Sophie" - kedua-duanya dari album Columbine, yang dikeluarkan pada tahun 2008. Single "I Will Love You Monday" telah mendapat No.1 di Eropah, di mana ia telah dikeluarkan dalam versi yang diperluaskan dengan tajuk "I Will Love You Monday (365)".

Before the Dinosaurs (2011–sekarang)

Aura mengeluarkan album studio antarabangsanya yang kedua "Before the Dinosaurs" pada 4 November 2011. Lagu single pertama dikeluarkan ialah "Geronimo" yang dihasilkan oleh David Jost dan melangkah terus ke #1 dalam carta rasmi Jerman, iaitu German Media Control Charts. Dalam tahun yang sama Aura Dione telah memenangi European Border Breakers Award bagi kejayaan beliau di peringkat antarabangsa. Aura Dione baru-baru ini telah mengeluarkan single kedua beliau iaitu "Friends" yang termasuk dalam album hit antarabangsa beliau Before the Dinosaurs. Lagu ini ditulis dan dihasilkan oleh David Jost dan Rock Mafia dan baru-baru ini telah mencapai carta rasmi Jerman, iaitu German Radio Charts #1. "Friends" adalah single Radio #1 Dione yang ketiga.
Antara muka baris perintah

Antara muka baris perintah (bahasa Inggeris: command line interface, singkatan CLI) merupakan satu cara berinteraksi dengan sesuatu sistem pengendalian. CLI ini boleh jadi terminal bentuk teks atau terminal berbentuk pelagak (emulator) bahkan mungkin juga dalam bentuk cangkerang kawalan jauh seperti PuTTY.
Konsep CLI bermula apabila mesin teletaip disambung kepada komputer pada 1950-an, dan menawarkan keputusan atas permintaan, berbanding dengan teknologi input kad tebuk mekanikal berorientasikan 'kelompok'. Perkembangan ini diikuti dengan terminal CRT berasaskan teks khas, dengan interaksi lebih pantas dan lebih maklumat dapat dilihat pada suatu masa, kemudian terminal grafik mengayakan paparan pandang maklumat. Kini, komputer peribadi melakukan kedua-dua tugas dalam perisian.
Maduranthakam

Demografik 2001

Menurut bancian India pada tahun 2001, Maduranthakam memiliki bilangan penduduk seramai 29,100. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2001

Menurut bancian India pada tahun 2001 Maduranthakam memiliki kadar pendidikan (kebolehan membaca) 72%, melebihi kadar purata kebangsaan 59.5%; dengan 56% lelaki dan 44% wanita mampu membaca. 11% dari populasi berusia di bawah 6 tahun. (2001)
Burung Lang

Ciri-ciri

Burung Lang adalah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung.
Burung Lang adalah haiwan berdarah panas,mempunyai sayap dan tubuh yang diselubungi bulu pelepah. Paruh Burung Lang tidak bergigi.

Pembiakan

Burung Lang membiak dengan bertelur. Telur Burung Lang bercengkerang keras.
Kavalri ringan

Kavalri ringan sering dipanggil Kuda Ringan terdiri daripada askar bersenjata ringan (dan perisai ringan) yang menunggang kuda, bertentangan dengan kavalri berat, dimana penunggang (dan kadang kala kuda) dilengkapi dengan perisai berat. Misi utama kavalri ringan adalah meninjau, menyaring, memeriksa, menjarah, dan paling penting sekali, komunikasi, dan ia biasanya dilengkapi dengan lembing, pedang, busur dan kemudian senapang karbin.
Kavalri ringan telah jarang digunakan oleh orang Greek dan orang Rom (walaupun askar bantuan Rom sering berkuda), tetapi popular dikalangan tentera Asia Tengah dan Asia Barat. Orang Arab, orang Hungary, orang Hun, orang Mongol, orang Turki, orang Parthia, dan orang Parsi adalah askar kavalri ringan yang cekap dan pemanah berkuda.
Dengan penurunan feudalisme dan golongan kesateria di Eropah, kavalri ringan menjadi lebih menonjol dalam tentera darat benua tersebut. Ramai dilengkapi dengan senjata api, kerana orang yang terdahulu dilengkapi dengan busur. Contoh-contoh kavalri ringan orang Eropah termasuklah stradiot, hobelar, hussar, chasseurs à cheval, cossacks, chevau-léger, uhlan dan beberapa dragoon.
22 Zulhijah

22 Zulhijah merupakan hari ke-352 dalam kalendar Hijriah.
Josip Radošević

Split

Radošević memulakan kerjayanya di kelab remaja Hajduk Split. Beliau mula membuat debut untuk skuad senior pada November 2011. Pada 23 November 2011, beliau membuat debut untuk pasukan senior ketika menang 1-0 ke atas NK Zagreb pada suku akhir Piala Croatia. Pada musim 2011-12, beliau mula menjadi pemain regular selepas ketibaan jurulatih baru, Mišo Krstičević. Pada musim 2012-13, beliau menjadi kunci pemain di pertahanan. Beliau sempat bermain 17 perlawanan domestik liga sebelum berpindah ke Napoli.

Napoli

Pada 29 Januari 2013, Radosevic dipinjam ke kelab Serie A, S.S.C. Napoli dengan harga 2 juta euro. Beliau dipinjam sehingga musim panas pada tahun tersebut ketika Croatia menjadi sebahagian Kesatuan Eropah yang menyebabkan beliau menjadi pemain asing yang tidak boleh menyambung kontrak. Pada 25 Ogos 2013, beliau membuat penampilan pertama rasmi bersama Napoli pada perlawanan prtama musim 2013-14 menentang Bologna dan beliau menggantikan Gonzalo Higuain pada minit ke-84.

Kerjaya antarabangsa

Pada Ogos 2012, Radosevic telah dipanggil oleh pasukan kebangsaan Croatia untuk perlawanan Kelayakan Piala Dunia 2014 menentang Macedonia dan Belgium sebagai pengganti pemain tengah bertahan, Ognjen Vukojević. Pada 11 September 2012, Radošević membuat penampilan penuh untuk pasukan kebangsaan pada perlawanan seri 1-1 bertemu Belgium, membuatkan beliau pemain termuda membuat debut pasukan kebangsaan.
Savarkundla

Demografik 2001

Menurut bancian India pada tahun 2001, Savarkundla memiliki bilangan penduduk seramai 73,695. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Savarkundla memiliki kadar pendidikan (kebolehan membaca) 65%, melebihi kadar purata kebangsaan 59.5%; dengan 57% lelaki dan 43% wanita mampu membaca. 13% dari populasi berusia di bawah 6 tahun. (2001)
David Letterman

David Michael Letterman (lahir 12 April 1947 di Indianapolis, Indiana) adalah pengacara televisyen Late Night with David Letterman di NBC dan kemudian pindah ke CBS pada 1993 dengan nama Late Show with David Letterman. Ia memulakan kerjayanya sebagai pengacara talk show di radio dan televisi WLW-I (sekarang WTHR) di Indiana. Pada 1975 dia pindah ke California untuk menjadi penulis komedi dan pelawak stand-up. Beliau kemudian diberi acara oleh NBC berjudul The David Letterman Show. Acara ini kemudian dihentikan penayangannya pada 1980 dan kemudian ia dipindahkan ke malam hari dengan Late Night with David Letterman pada 1982.
Chauffry

Chauffry ialah sebuah komun yang terletak di komun Seine-et-Marne di utara-tengah Perancis.
Begamganj

Demografik 2001

Menurut bancian India pada tahun 2001, Begamganj memiliki bilangan penduduk seramai 30,563. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2011

Menurut bancian India pada tahun 2001 Begamganj memiliki kadar pendidikan (kebolehan membaca) 65%, melebihi kadar purata kebangsaan 59.5%; dengan 58% lelaki dan 42% wanita mampu membaca. 17% dari populasi berusia di bawah 6 tahun. (2001)
Perum Perhutani

Perum Perhutani adalah perbadanan milik negara Indonesia yang ditugaskan untuk merencana, mengurus, mengusaha dan melindungi hutan di seluruh negara itu.
Perbadanan ini bertindak berdasarkan Peraturan Pemerintah Nomor 15 (1972), Peraturan Pemerintah Nomor 2 (1978), Peraturan Pemerintah Nomor 36 (1986) dan Peraturan Pemerintah Nomor 30 (2003) dan Peraturan Pemerintah Nomor 72 (2010).
Badan ini menguruskan hutan di Jawa Tengah, Jawa Timur, Jawa Barat dan Banten, kecuali kawasan hutan konservasi. Luasd hutan ialah 2.566.889 hektar.
Dewa Hu

Dewa Hu merupakan dewa Heliopolis bagi rasa.
Peradapan Mesir telah wujud lebih 3,000 tahun dan perkembangan ugama di Mesir kuno telah membantu mewujudkan banyak dewa dewi yang disembah bagi pelbagai sebab, dan pelbagai upacara keugamaan yang telah diamalkan pada masa tersebut.
Pada zaman Kerajaan Pertengahan Atem bergabung dengan Hu dan Sia sebagai Dewa awalan primordial. Kemudian Hu dikenal bersama Shu, yang digantikannya.
Hu mengiring dewa suria dalam bajinya, melindunginya dan kuasanya. Dia biasanya digambarkan dalam bentuk manusia, kadang kala dalam bentuk Dewa Hapi, dewa sungai Nil.
Akademi Nasyid

Objektif

Program realiti Akademi Nasyid diperkenalkan TV9 bagi melahirkan satu kelompok penggiat irama nasyid sejagat. Secara tidak langsung melalui program ini, irama nasyid tanah air akan berkembang dan mampu bersaing seperti mana irama pop, balada, R&B, rock, jazz dan hip hop.
Program ini diharap memaparkan kelainan daripada program realiti sedia ada bersesuaian dengan imej TV9 sebagai stesen televisyen yang menjurus kepada program berunsur Islam serta menerapkan nilai murni kepada penonton.

Syarat pertandingan

Penyertaan dibuka kepada semua yang berminat sama ada secara solo mahupun berkumpulan yang tidak melebihi lima orang setiap kumpulan dan menepati syarat penyertaan seperti berikut, warga negara Malaysia yang berumur 18 sehingga tidak melebihi 35 tahun.
Penyertaan secara berkumpulan mestilah kumpulan jantina yang sama. Kumpulan lelaki atau kumpulan perempuan dan peserta mestilah bertaraf amatur serta tidak pernah menandatangani kontrak rakaman album dengan mana-mana syarikat rakaman.
Akon

Akon (dilahirkan Aliaune Damala Bouga Time Puru Nacka Lu Lu Lu Badara Akon Thiam on April 30 1973) adalah seorang penyanyi, komposer, dan penerbit muzik hip hop dan R&B Kontemporari yang berketurunan Senegal-Amerika. Nama Akon menaik dalam tahun 2004 selepas single "Locked Up" dari album pertama beliau Trouble. Album keduanya, Konvicted, memberinya pencalonan Grammy Award untuk lagu "Smack That". Beliau merupakan pengasas Konvict Muzik dan Kon Live Distribution. Beliau dikenali menyanyi lagu hook dan mempunyai lebih 130 tetamu undangan dan 21 lagu-lagu Billboard Hot 100.

Nama dan Umur

Akon dikenali sebagai, Aliaune Thiam, namun sumber-sumber lain mengatakan nama beliau ialah, Alioune Badara Thiam, dan About.com mengatakan nama panjang beliau, "Aliaune Damala Bouga Time Puru Nacka Lu Lu Lu Badara Akon Thiam," belum lagi disahkan. Umur beliau masih lagi tidak diketahui. Sesetengah institusi media melaporkan bahawa beliau dilahirkan pada tahun 1981. Walau bagaimanapun, AP melaporkan beliau dilahirkan pada tahun 1973 dan umur beliau ialah 45 tahun. Akon memaklumkan beliau tidak tahu umur sebenarnya dan tidak faham kepentingan memberitahu umurnya, tetapi beliau menganggap "telah dikurniakan berwajah muda untuk masa yang lama". Dalam temubual untuk majalah Israel bulan September 2007 Akon memberi petunjuk bahawa beliau berumur dalam lingkungan 25 atau 26.

Latar Belakang

Beliau seorang anak kepada penggiat muzik Jazz, Mor Thiam. Dilahirkan di St. Louis, Missouri, namun dibesarkan di Senegal dan Jersey City, New Jersey. Beliau merakamkan lagu pertama beliau, "Operations of Nature," di usia 15 tahun. Beliau kemudiannya dipenjarakan atas tuduhan rompakan bersenjata dan mengedar dadah, dan menggunakan masa di dalam penjara dengan menggiat muzik. Setelah dibebaskan, Akon mula menulis dan merakam runut-runut di dalam studio rumah beliau. Pita-pita tersebut dihantarkan ke Street Records Corporation/Universal Motown Records Group, yang menerbitkan album pertama Akon, Trouble]] pada bulan Jun 2004.

2004–2005: Trouble

Album solo pertama Akon, Trouble diedarkan pada 29 Jun 2004. Ia merangkumi lagu-lagu hit beliau "Locked Up" dan "Lonely" serta "Belly Dancer (Bananza)," "Pot Of Gold," dan "Ghetto".

2006–2007: Konvicted

Dalam tahun 2006-2007 Akon telah berjaya mengatasi semua penyanyi lain dengan adanya 11 lagu dalam Billboard Hot 100. Album kedua beliau, bertajuk Konvicted, diedarkan pada 14 November 2006.
Gianluca Mancini

Perugia

Mancini menyertai Perugia pada pertengahan tahun 2015. Pada mulanya, beliau berpindah sebagai pemain pinjaman tetapi akhirnya seorang pemain tetap. Mancini melakukan penampilan sulungnya untuk Perugia pada 11 September 2015 dalam perlawanan Serie B menentang Pescara.
Pada 1 Ogos 2016, Fiorentina mengumumkan bahawa pihak mereka telah menjual Mancini ke Perugia secara percuma. Kemudian, ia didedahkan bahawa Fiorentina memiliki 50% ke atas pembeliannya untuk masa depan nanti.

Atalanta

Pada Januari 2017, Mancini bersama Alessandro Santopadre telah diikat oleh Atalanta dengan perpindahan bernilai €200,000 dan €1 juta masing-masing. Kedua-dua pemain tersebut kemudiannya dipinjam semula ke Perugia dari Atalanta. Rundingan tersebut telah dituduh oleh seorang pendakwa raya sebagai satu manipulasi perpindahan pemain. Pengerusi yang membabitkan kedua-dua kelab akhirnya dibebaskan atas salah laku pada Julai 2018.
Mancini melakukan penampilan sulungnya di Serie A ketika menentang kelab lamanya, Fiorentina. Beliau mula beraksi setelah menggantikan Rafael Tolói pada 25 minit pertama.
Pada 4 Februari 2018, beliau telah menjaringkan gol sulungnya untuk Atalanta ketika menentang Chievo dalam aksi Serie A.

Roma

Pada 17 Julai 2019, Mancini menyertai Roma secara pinjaman bersama pilihan untuk dibeli dengan nilai  sebanyak €13 juta bersama bonus dan 10% daripada penjualan.

Kerjaya antarabangsa

Pada 15 Mac 2019, Gianluca Mancini menerima panggilan pertama oleh pasukan kebangsaan Itali di bawah kendalian Roberto Mancini untuk menghadapi perlawanan kelayakan Euro 2020 menentang Finland dan Liechtenstein. Pada 26 Mac, beliau telah melakukan penampilan sulungnya untuk Itali ketika membelasah Liechtenstein 6–0.
Beliau telah mewakili pasukan bawah-21 Itali untuk ke Kejohanan Eropah Bawah-21 2019.
Jeon Boram

Kehidupan awal

Boram dilahirkan pada 22 Mac 1986. Bapa beliau adalah Jeon Youngrok, seorang penyanyi terkenal di Korea Selatan semasa era 1970-an dan 1980-an. Ibu beliau adalah Lee Mi-young, seorang pelakon. Beliau merupakan artis generasi ketiga di Korea selepas datuknya, Hwang Hae dan neneknya, Baek Sul Hee juga merupakan penyanyi terkenal. Adik perempuan beliau, Wooram, ialah ahli kumpulan wanita Korea Selatan, D-Unit.
Boram belajar di Universiti Myungji dalam jurusan Teater dan Seni Visual sama seperti rakan kumpulan, Qri.

Kemunculan solo pertama

Boram mengeluarkan sebuah album sebuah lagu sebelum kemunculan pertama beliau dalam T-ara. "From Memory" dikeluarkan pada 14 November 2008 and "Lucifer Project Vol 1. 愛" was released in April 15, 2008.
Perlumbaan anjing tarikan

Perlumbaan anjing tarikan (kadang-kadang dipanggil perlumbaan kereta luncur salji anjing) ialah satu sukan anjing musim sejuk paling popular di wilayah Artik di Amerika Syarikat, Kanada, Rusia, dan sesetengah negara Eropah. Sukan ini melibatkan pertandingan bermasa pasukan anjing tarikan yang menarik kereta luncur salji dengan pemandu anjing atau musher berdiri di atas selendang. Pasukan yang menyelesaikan lealuan dalam jangka masa terpendek dihakimi sebagai pemenang.
Perlumbaan anjing tarikan pernah menjadi sukan demonstrasi dalam Olimpik Musim Sejuk 1932 di Tasik Placid, New York dan sekali lagi dalam Olimpik di Oslo, tetapi tidak memperoleh status acara rasmi.
Anjing tarikan ialah sejenis anjing yang sangat terlatih yang digunakan untuk menarik kereta luncur salji anjing, sebuah kenderaan tidak beroda tetapi berselendang, di atas salji atau ais, dengan menggunakan abah-abah dan tali.
La Zarza, Valladolid

La Zarza merupakan sebuah kawasan perbandaran di Sepanyol di Valladolid, di komuniti autonomi Castile dan León.
Provinsi dan wilayah di Kanada

Provinsi dan wilayah Kanada ialah bahagian pentadbiran yang bertanggungjawab dalam mentadbir urus kawasan-kawasan geografi Kanada di bawah bidang kuasa menurut Perlembagaan Kanada. Dalam Pergabungan Kanada 1867, tiga provinsi Amerika Utara British – New Brunswick, Nova Scotia dan Provinsi Kanada (selepas menyertai Pergabungan, ia dibahagikan kepada Ontario dan Quebec) – telah bersatu untuk membentuk tanah jajahan bersekutu, menjadi negara berdaulat pada abad yang berikutnya. Sepanjang sejarahnya, sempadan-sempadan antarabangsa Kanada telah berubah beberapa kali dan negara tersebut berkembang daripada empat provinsi asal kepada sepuluh provinsi dan tiga wilayah seperti mana sekarang. Sepuluh provinsi tersebut ialah Alberta, British Columbia, Manitoba, New Brunswick, Newfoundland dan Labrador, Nova Scotia, Ontario, Pulau Putera Edward, Quebec dan Saskatchewan. Bersama-sama, provinsi dan wilayah itu membentuk negara kedua terbesar di dunia.

Peta

Peta Kanada yang boleh diklik memaparkan sepuluh buah negeri dan tiga buah wilayah serta ibukota masing-masing.
Sistem saraf pusat

Sumsum tulang belakang (saraf tunjang)

Pada penampang melintang saraf tunjang tampak bahagian luar berwarna putih, sedangkan bahagian dalam berbentuk kupu-kupu dan berwarna kelabu. Pada penampang melintang saraf tunjang ada bahagian seperti sayap yang terbahagi atas sayap atas disebut tanduk dorsal dan sayap bawah disebut tanduk ventral. Impuls sensori dari reseptor dihantar masuk ke sumsum tulang belakang melalui tanduk dorsal dan impuls motor keluar dari sumsum tulang belakang melalui tanduk ventral menuju efektor. Pada tanduk dorsal terdapat badan sel saraf penghubung (persatuan penyambung) yang akan menerima impuls dari sel saraf sensori dan akan menghantarkannya ke saraf motor.
Saint-Georges, Lot-et-Garonne

Saint-Georges ialah komun di jabatan Lot-et-Garonne di bahagian Aquitaine, barat daya Perancis.
Valle de Mena

Valle de Mena merupakan sebuah kawasan perbandaran di Sepanyol di Burgos, di komuniti autonomi Castile dan León.
CGTN Russian

CGTN Russian (dahulu dikenali sebagai CCTV International Russian (Bahasa Rusia: Центральное Телевидение Китая Международный канал на Pусском языке, Tsentral'noye Televideniye Kitaya Mezhdunarodnyy kanal na Russkom yazyke), Chinese: 中国国际电视台俄语频道; pinyin: Zhōngguó zhōngyāng diànshìtái Éyǔ guójì píndào; CCTV-Русский) adalah saluran berita, hiburan, dan pendidikan antarabangsa bahasa Rusia yang dimiliki oleh China Central Television.

Pelancaran

Saluran bahasa Rusia yang dilancarkan pada 10 September 2009 pada sempena penubuhan hubungan di antara Beijing dan Moscow. CCTV-Russian yang disiarkan melalui Chinasat 6B dan EB-9A yang meliputi kawasan Asia Pasifik, Timur Tengah dan Eropah. Saluran ini ditontoni oleh sebanyak 300 juta penonton di 12 ahli negara-negara CIS, Eropah Timur dan tiga negara Laut Baltik.

Kandungan

Saluran ini disiarkan secara penuh dalam bahasa Rusia, dengan 16 program dalam bentuk rancangan berita, cerita, hiburan dan pendidikan.
Rositz (Verwaltungsgemeinschaft)

Rositz merupakan sebuah kawasan perbandaran terletak di daerah Altenburger Land, Thüringen, Jerman.
Mühlenrade

Mühlenrade merupakan sebuah kawasan perbandaran terletak di daerah Herzogtum Lauenburg, Schleswig-Holstein, Jerman.
Rumah Seri Banai

Rumah Seri Banai yang terletak di Alor Setar merupakan merupakan salah satu tumpuan para pelancong untuk melawat di Kedah.
Châteauneuf-de-Gadagne

Châteauneuf-de-Gadagne ialah sebuah komun di jabatan Vaucluse di selatan Perancis.
Raja Haji Fisabilillah

Raja Haji Fisabilillah ibni Daeng Celak (1727 - 18 Jun 1784) atau lebih dikenali sebagai Raja Haji adalah seorang pahlawan Bugis dan Yang Dipertuan Muda Kesultanan Johor-Riau-Lingga (1777 - 1784). Dilahirkan di Ulusungai, Riau, Raja Haji meninggal dunia di Teluk Ketapang, Melaka dan dimakamkan di Pulau Penyengat Indera Sakti, Kepulauan Riau, Indonesia.

Keluarga

Raja Haji merupakan adik Raja Lumu yang menjadi Sultan Selangor. Manakala Raja Ali Haji yang terkenal itu merupakan cucu beliau.

Perjuangan

Raja Haji terkenal dalam melawan pemerintahan Belanda apabila Belanda berusaha untuk menawan Riau. Beliau malah cuba menyerang kubu Belanda di Melaka pada tahun 1784 tetapi tewas. Pada tahun yang sama berlaku satu lagi pertempuran di Teluk Ketapang. Raja Haji terkorban dalam pertempuran ini. Serangan Belanda ini menimbulkan kemarahan anak saudaranya Raja Ibrahim, menyebabkan Selangor terlibat secara langsung dalam persengketaan antara Belanda dengan Johor.
Katra Medniganj

Demografik 2001

Menurut bancian India pada tahun 2001, Katra Medniganj memiliki bilangan penduduk seramai 7,815. Dari jumlah tersebut, kaum lelaki membentuk 49% dari jumlah keseluruhan populasi dan wanita seramai 51%.

Pendidikan 2001

Menurut bancian India pada tahun 2001 Katra Medniganj memiliki kadar pendidikan (kebolehan membaca) 65%, melebihi kadar purata kebangsaan 59.5%; dengan 54% lelaki dan 46% wanita mampu membaca. 16% dari populasi berusia di bawah 6 tahun. (2001)
Ikan Aji-aji Kuning

Taxonomy

Achille Valenciennes, dan Georges Cuvier pertama kali menggambarkan ikan Aji-aji Kuning. Gambaran ini diterbitkan pada tahun 1833 sngguhpun Cuvier meninggal pada tahun 1832. Valenciennes dan Cuvier bersama-sama menggambarkan banyak spesies ikan, terutamanya dalam 22 jilid Histoire naturelle des poissons, (Sejarah Semulajadi Ikan).
Pelabuhan Barat

Pelabuhan Barat adalah satu daripada tiga pelabuhan di Selangor yang membentuk Pelabuhan Klang, Malaysia. Dua lagi pelabuhan ialah Pelabuhan Utara dan Pelabuhan Selatan. Terletak di Pulau Indah, Klang, ia dibuka pada tahun 1995 dan dikendalikan oleh Westports Malaysia Sdn Bhd (sebelumnya dikenali sebagai Kelang Multi Terminal Sdn Bhd ). Pada tahun 2008, pegangan pasarannya di pelabuhan Klang ialah sebanyak 65 peratus dengan rekod pertumbuhan sebanyak 16% dan jumlah pengendalian sebanyak 5 juta TEU.

Terminal Star Cruise

Satu daripada tarikan terkenal di sini ialah kapal-kapal persiaran Star Cruise dan MV Doulos. Kapal-kapal persiaran yang berlabuh di sini beberapa kali dalam setahun akan membenarkan kemasukan percuma ketika pertunjukan. Kapal yang berlabuh pada tahun 2006 adalah SuperStar Virgo.
Tatarpur Lallu

Demografik 2001

Menurut bancian India pada tahun 2001, Tatarpur Lallu memiliki bilangan penduduk seramai 5,967. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2001

Menurut bancian India pada tahun 2001 Tatarpur Lallu memiliki kadar pendidikan (kebolehan membaca) 71%, melebihi kadar purata kebangsaan 59.5%; dengan 59% lelaki dan 41% wanita mampu membaca. 14% dari populasi berusia di bawah 6 tahun. (2001)
Cilaja, Kramat Mulya

Poskod

Poskod yang digunakan di Cilaja adalah 45553. Terdapat buah desa di dalam daerah kecamatan Kramat Mulya.
Kleinmölsen

Kleinmölsen merupakan sebuah kawasan perbandaran terletak di daerah Sömmerda, Thüringen, Jerman.
Monségur, Pyrénées-Atlantiques

Monségur merupakan sebuah komun di jabatan Pyrénées-Atlantiques di barat-daya Perancis.
Mukim Bentong

Pentadbiran

Mukim Bentong merupakan salah sebuah mukim yang terdapat dalam negara Pahang, dan juga merupakan satu dari mukim yang terletak dalam pentadbiran Daerah Bentong.